stanford-oval/wikipedia huggingface dataset:
ויליאם לינדזי אלכסנדר
קריירה

בין השנים 1828–1831 כיהן אלכסנדר כמורה למקצועות קלאסיים, באקדמיה התאולוגית בלקברן, שלימים נקראה המכללה העצמאית של לנקשייר (אנ') בצפון-מערב אנגליה. בין היתר הוא לימד ספרות מקראית, מטאפיזיקה, יוונית ולטינית.
לאחר ביקורים קצרים בגרמניה ובלונדון, הוא הוזמן לשוב לאדינבורו (נובמבר 1834), כדי לשמש בתפקיד כומר ב-North College Street church, כנסייה עצמאית שקמה בתחילת המאה ה-19 מתוך התנועה האוונגליסטית. בשנת 1861, שונה שם הכנסייה להכנסייה האוגוסטינית המאוחדת (אנ') וזאת עקב נטייתו ה"אוגוסטינית" להתמקד בפרשנות מקראית ולאו דווקא להישמע כנואם רהוט.
בשנת 1845 הוא קיבל תואר דוקטור לתאולוגיה מאוניברסיטת סנט אנדרוס.
בשנת 1867 הוא נבחר לעמית של החברה המלכותית של אדינבורו ובהמשך היה סגן הנשיא בין 1873–1878 וכן מ-1880 עד מותו ב-1884.
סיורו בארץ ישראל

בשנת 1837 סייר אלכסנדר ברחבי ארץ ישראל. הוא הפליג למצרים, יצא לסיני והגיע לסנטה קטרינה, משם מזרחה אל ים סוף ועקבה, המשיך לפטרה ומשם אל הערבה, הנגב ועלה לכיוון הר חברון, חברון, בית לחם וירושלים. אלכסנדר לא הרחיב בתיאור ירושלים וממנה עלה צפונה לכיוון שכם שבה היו אז כ-100 שומרונים. משכם הוא נסע לכיוון מערב, עלה אל הכרמל והגיע לחיפה ("חור אומלל שכזה"). מחיפה עלה אלכסנדר לעכו ומזרחה, אל טבריה, מגדל, הכנרת, סוסיתא, גמלא ומשם אל כפר פיק (ברמת הגולן). המשך הסיור היה ממזרח לירדן ומשם לסוריה.
אלכסנדר תיעד את מסעו בארץ ישראל, במכתבים שכתב למשפחתו. מכתבים שאוגדו לספר: Letters on Egypt, Edom, and the Holy Land שפורסם ב-1838.
כתבים

אלכסנדר כתב וערך יצירות תאולוגיות רבות ובין היתר:
"ספר המזמורים של אוגוסטינוס, שבו הופיעו מזמוריו ותרגומיו המקוריים, פורסם לראשונה ב-1849.
"שווייץ והכנסיות השווייצריות" (Switzerland and the Swiss Churches), גלאזגו, 1846. תיאור מסעו בשווייץ שהוביל להתכתבות בין הכנסיות השווייצריות והסקוטיות.
"אנגלו-קתוליות" (Anglo-Catholicism), אדינבורו, 1843.
"הכנסייה הבריטית העתיקה" (The Ancient British Church), 1852. הופיע גם במהדורה מתוקנת, 1889.
"המשיח והנצרות" (Christ and Christianity), אדינבורו, 1854.
"מחשבה ועבודה נוצרית" (Christian Thought and Work), אדינבורו, 1862.
"פאולוס הקדוש באתונה" (St. Paul at Athens), אדינבורו, 1865.
"דרשות" (Sermons), אדינבורו, 1875.
בשנת 1861 קיבל אלכסנדר על עצמו את העריכה של המהדורה השלישית של האנציקלופדיה התנ"כית של ג'ון קיטו, מתוך הבנה שיש לתקן את כל היצירה ולעדכן אותה. בינואר 1870 הוא הפך לחבר בוועדת עורכי התרגום מחדש (לאנגלית) של הברית הישנה.
הערות שוליים

1 2 3 4 5 6  1911 Encyclopædia Britannica/Alexander, William Lindsay - Wikisource, the free online library, en.wikisource.org (באנגלית)
1 2  זאב וילנאי, אריאל, אנציקלופדיה לידיעת א"י, עם עובד, 1976, עמ' 430-428
↑  Alexander, William Lindsay, 1808-1884 | The Online Books Page, onlinebooks.library.upenn.edu
↑  William Lindsay Alexander | Hymnary.org, hymnary.org (באנגלית)
המדריך לרצח לילדות טובות (סדרת טלוויזיה)

| --- | --- |

 מבוסס על:  רומן מאת הולי ג'קסון
 סוגה:  סדרה המבוססת על ספר, סדרת מסתורין, סדרת דרמה, סדרת מתח 
 בימוי:  דולי וולס
 שחקנים:  אמה מאיירס זאין איקבל  יהלי מרגלית טופול  מתיו ביינטון  אנה מקסוול מרטין אשה בנקס
 ארץ מקור:  הממלכה המאוחדת הממלכה המאוחדת
 שפות:  אנגלית
 מספר עונות:  1
 מספר פרקים:  6
 הפקה
 מפיק:  פלורנס ווקר
 מפיקים בפועל:  מת'יו ריאד  מת'יו בוץ'  פרית' טיפלאדי
 חברת הפקה:  Moonage Pictures
 אורך פרק:  40 דק' 
 שידור
 רשת שידור:  BBC Three
 תקופת שידור מקורית:  1 ביולי 2024 
 קישורים חיצוניים
 אתר רשמי
 דף התוכנית ב-IMDb
 
המדריך לרצח לילדות טובות (באנגלית: A Good Girl's Guide to Murder) היא סדרת טלוויזיה בריטית המבוססת על הרומן של הולי ג'קסון באותו שם, בעיבוד של פופי קוגן, בבימויה של דולי וולס, ואשר פותחה על ידי Moonage Pictures עבור BBC Three. בסדרה מככבת אמה מאיירס. צילומי הסדרה הסתיימו באוגוסט 2023.
הסדרה עלתה לשידור ב-1 באוגוסט 2024, העונה הראשונה כוללת ששה פרקים.
רקע

פיפ פיץ-אמובי (אמה מאיירס) מרגישה שרצח תלמידת בית הספר המקומית אנדי בל לא נחקר מספיק ביסודיות, והרוצח שהורשע סאל סינג, אולי לא אשם. חמש שנים אחרי הרצח היא עושה עבודת גמר בנושא הרצח ומתחילה לחקור את המקרה לעומק.
דמויות

אמה מאיירס בתור פיפה (פיפ) פיץ-אמובי - נערה בתיכון, חוקרת את תעלומת ההעלמות של אנדי בל
קיטי אנדרסון - בתור פיפה הצעירה
זאין איקבל בתור ראווי סינג - אח של סאל, עוזר לפיפה לפתור התעלומה
אינדיה לילי דייוויס בתור אנדי בל - נעלמה לפני חמש שנים
ראול פאטני בתור סאל סינג - היה בזוגיות עם אנדי, הודה ברצח שלה והתאבד
אשה בנקס בתור קארה וורד - החברה הכי טובה של פיפה
יהלי מרגלית טופול בתור לורן גיבסון - חברה של פיפה
ג'וד מורגן-קולי בתור קונור ריינולדס- חבר של פיפה
רייקו גוהרה בתפקיד זאק צ'ן - חבר של פיפה
ג'ורג'יה ארון בתור אמה האטון - הייתה חברה של אנדי בל
ג'סיקה וובר בתור נאט דה סילבה - הייתה חברה של אנדי בל
הנרי אשטון בתור מקס הייסטינגס - היה בחבורה של סאל
קרלה וודקוק בתור בקה בל - אחותה של אנדי בל
יסמין אל-ח'ודהירי בתפקיד נעמי וורד- אחות של קארה, הייתה בחבורה של סאל
מתיו ביינטון בתור אליוט וורד - מורה לספרות בבית הספר, אבא של נעמי וקארה
ג׳קסון ביוז בתור דניאל דה סילבה - שוטר, אח של נאט דה סילבה
אנה מקסוול מרטין בתור ליאן אמובי - אמא של פיפה
אורלה היל בתור רובי פוקקרופט - מושא האהבה של קארה
גארי בידל בתפקיד ויקטור אמובי - אביה החורג של פיפה
מיטו פאניקוצ'י בתור סטלה צ'פמן
אנאבל מוליון בתור רוזי הייסטינגס - אמא של מקס
אדם אסטייל בתור טובי הייסטינגס - אבא של מקס
מתיו חאן בתור דילן - לוקח סמים במסיבת רייב
מאט צ'יימברס בתור ג'ייסון בל - אבא של בקה ואנדי
אפרים OP סמפסון בתור ג'ייק לורנס - היה בחבורה של סאל ועזב
הפקה

בספטמבר 2022, הפרויקט הוכרז כעיבוד טלוויזיה של BBC Three לרומן של הולי ג'קסון. דולי וולס נבחרה לביים את הפרויקט מתסריט של פופי קוגן, לצד זיה אחמד, אג'וק איבירונקה ורובי תומאס. הסדרה תופק על ידי פלורנס ווקר, והמפיקים בפועל כוללים את מת'יו ריאד, מת'יו בוץ' ופרית' טיפלאדי עבור Moonage Pictures, ולוסי ריצ'ר ודניאלה סקוט-האוטון עבור ה-BBC, יחד עם וולס, הולי ג'קסון וקוגן.
הפקה > ליהוק

ביוני 2023, ההפקה פרסמה שאמה מאיירס וזאין איקבל לוהקו לתפקידים הראשיים של פיפ וראווי.
הפקה > צילומים

הצילומים התרחשו ברחבי בריסטול, בריטניה, כולל מערות רדקליף והרכבת של עמק אבון. הצילומים הסתיימו באוגוסט 2023.
הערות שוליים

↑  Stedman, Emily (20 ביוני 2023). "Wednesday star Emma Myers confirmed for A Good Girl's Guide to Murder". Digital Spy. ארכיון מ-4 ביולי 2023. נבדק ב-4 ביולי 2023. {{cite web}}:  (עזרה)
↑  Goldbart, Max (5 בספטמבר 2022). "'The Pursuit of Love' Producer Moonage Pictures To Adapt New York Times Bestseller 'A Good Girl's Guide To Murder' For BBC Three". Deadline Hollywood. ארכיון מ-29 ביוני 2023. נבדק ב-4 ביולי 2023. {{cite web}}:  (עזרה)
↑  Goldbart, Max (19 ביוני 2023). "'Wednesday' Star Emma Myers To Lead The BBC's 'A Good Girl's Guide To Murder' Adaptation". Deadline Hollywood. ארכיון מ-4 ביולי 2023. נבדק ב-4 ביולי 2023. {{cite web}}:  (עזרה)
↑  Tai, Anita (19 ביוני 2023). "'Wednesday' Star Emma Myers Leads The BBC's 'A Good Girl's Guide To Murder' Adaptation". etcanada.com. ארכיון מ-4 ביולי 2023. נבדק ב-4 ביולי 2023. {{cite web}}:  (עזרה)
↑  Streeting, Louisa (3 ביולי 2023). "TV crews seen by Redcliffe Caves as filming frenzy grips Bristol". Bristol Post. ארכיון מ-4 ביולי 2023. נבדק ב-4 ביולי 2023. {{cite web}}:  (עזרה)
↑  "AVR filming announcement". Facebook - Avon Valley Railway. נבדק ב-23 ביולי 2023. {{cite web}}:  (עזרה)
סופרמן: הבן האדום (סרט)

| --- | --- |

כרזת הסרט
 מבוסס על:  סופרמן (קומיקס)
 בימוי:  סם ליו 
 תסריט:  ג'יימס דמאטיס, מארק מילאר 
 מדבבים:  ג'ייסון אייזקס ונסה מרשל פול ויליאמס סשה רויז טרוויס וילינגהם ג'ים מסקימן פיל מוריס פיל למאר איימי אקר רוג'ר קרייג סמית' טרה סטרונג דידריך באדר William Salyers בפסקה זו רשומה אחת נוספת שטרם תורגמה 
 מוזיקה:  פרדריק וידמן 
 מדינה:  ארצות הברית ארצות הברית
 חברת הפקה:  DC קומיקס האחים וורנר הנפשה
 חברה מפיצה:  האחים וורנר Warner Bros. Home Entertainment
 שיטת הפצה:  וידאו על פי דרישה, ישירות לווידיאו 
 הקרנת בכורה:  25 בפברואר 2020 
 משך הקרנה:  84 דק' 
 שפת הסרט:  אנגלית
 סוגה:  סרט מדע בדיוני, סרט פעולה 
 מקום התרחשות:  ברית המועצות 
 אתר רשמי
 דף הסרט ב־IMDb
 
סופרמן: הבן האדום (באנגלית: Superman: Red Son) הוא סרט גיבורי על מונפש אמריקאי משנת 2020, המבוסס על הקומיקס באותו שם מבית DC קומיקס מאת מארק מילר ודייב ג'ונסון. הסרט הופץ להורדה דיגיטלית ב-25 בפברואר 2020 ובהמשך יופץ גם ל-DVD. מהווה חלק מתוך Elseworld מבית DC Comics.
מדבבים ודמויות

ג'ייסון אייזקס - סופרמן
טרה סטרונג - סופרמן הצעיר
דידריך באדר - לקס לות'ר
איימי אקר - לויס ליין
טרה סטרונג
סשה רויז - האל ג'ורדן
ונסה מרשל - וונדר וומן
פיל מוריס - ג'יימס אולסן
פול ויליאמס - ברייניאק
פיל למאר - ג'ון סטוארט/רון טרופ
ג'ים מסקימן - דווייט אייזנהאואר/ג'ון פיצג'רלד קנדי
ויליאם סליירס - יוסיף סטלין/ג'ק ריידר
רוג'ר קרייג סמית' - באטמן
טרוויס וילינגהם - סופריור מן/גאי גרדנר/פטרוביץ'
וינטר אייב זולי - סבטלנה
הפקה

הרעיון לעיבוד קולנועי של אוגדן הקומיקס "סופרמן: הבן האדום" עלה כבר בשנת 2013 כאשר ג'יימס טאקר הביע את התעניינותו בהפקת סרט אנימציה עבור יקום האנימציה של DC.
בינואר 2019 נודע כי הסרט נמצא בפיתוח וכי יככב בו ג'ייסון אייזקס סופרמן, איימי אקר כלויס ליין, דידריך באדר כלקס לות'ר ופול ויליאמס כברייניאק יחד עם רוג'ר קרייג סמית' כבאטמן ו-ונסה מרשל כוונדר וומן. הסרט יודע להפצה בשנת 2020.. קדימון רשמי ראשון פורסם בדצמבר 2019.
הערות שוליים

1 2  קדימון הסרט באתר יוטיוב
1 2 3 4 5  Superman: Red Son Animated Movie First Look and Voice Cast Revealed
↑  NYCC 2013: "Justice League: War" Roundtable Interviews – Jay Oliva, James Tucker, & Andrea Romano, Toonzone.net
↑  RTF EXCLUSIVE: 'A SUPERMAN: RED SON Movie Is Happening, Casting Details'
↑  Superman: Red Son Movie Announced, DC
ערך זה הוא קצרמרבנושא קומיקס ובנושא קולנוע. אתם מוזמנים לתרום לוויקיפדיה ו.
סמוך על סול

| --- | --- |
כרזת העונה השנייה
כרזת העונה השנייה
 סוגה:  דרמת פשע, דרמה משפטית, קומדיה שחורה, טרגדיה
 יוצרים:  וינס גיליגאן ופיטר גולד
 כותבים:  וינס גיליגאן, פיטר גולד, תומאס צ'נוז, ג'ניפר האצ'יסון, ברדלי פול, גורדון סמית', ג'ונתן גלצר, אן צ'רקיס, מייקל סלוביס, לריסה קונדרקי, הת'ר מריון, אליסון טאטלוק
 בימוי:  וינס גיליגאן, פיטר גולד, מישל מקלארן, טרי מקדונו, קולין בוסקי, ניקול קאסל, אדם ברנשטיין, לריסה קונדרקי, תומאס צ'נוז, סקוט ויננט, ג'ון שיבאן, מייקל סלובס, דניאל סקהיים, קית' גורדון, מינקי ספירו, מייקל מוריס, אנדרו סטנטון, דבורה צ'או, ג'ים מק'קיי
 שחקנים:  בוב אודנקירק ג'ונתן בנקס ריי סיהורן פטריק פביאן מייקל מאנדו מייקל מקין  ג'אנקרלו אספוזיטו טוני דלטון
 ארץ מקור:  ארצות הברית ארצות הברית
 שפות:  אנגלית
 מקום התרחשות:  ניו מקסיקו 
 מספר עונות:  6
 מספר פרקים:  63
 תוכנית מקור:  שובר שורות
 תוכנית המשך:  Slippin' Jimmy 
 הפקה
 מפיק:  בוב אודנקירק, נינה ג'ק, דיאן מרסר
 מפיקים בפועל:  וינס גיליגאן, פיטר גולד, מארק ג'ונסון, מליסה ברנשטיין
 חברת הפקה:  סוני
 הפצה:  Sony Pictures Television, נטפליקס 
 אתר צילומים:  אלבקרקי, ניו מקסיקו
 צלמים:  ארתור אלברט
 מוזיקה:  דייב פורטר
 אורך פרק:  כ-45 דקות
 שידור
 רשת שידור:  AMC
 רשת שידור בישראל:  HOT Plus ‏(HOT) yes Oh ‏(Yes) VOD (סלקום tv) נטפליקס
 פורמט (תמונה):  1080i ‏(16:9 HDTV) 4K ‏(Ultra HD)
 פורמט (קול):  5.1
 תקופת שידור מקורית:  8 בפברואר 2015 – 15 באוגוסט 2022 (שבע שנים ו-26 שבועות)
 תקופת שידור בישראל:  10 בפברואר 2015 – 18 באוגוסט 2022
 קישורים חיצוניים
 אתר הסדרה
 דף התוכנית ב-IMDb
 
סמוך על סול (באנגלית: Better Call Saul; בתרגום מילולי לעברית: "מוטב להתקשר לסול") היא סדרת דרמה אמריקאית מאת וינס גיליגאן ופיטר גולד. הסדרה בת שש עונות ששודרו בשנים 2015–2022 והיא מהווה פריקוול לסדרה "שובר שורות".
הסדרה מתמקדת בדמותו של עורך דין מאלבקרקי שבניו מקסיקו, סול גודמן, ששמו המקורי הוא ג'ימי מק'גיל, עורך דין צנוע הנאבק על הישרדותו הפיזית והכלכלית. הסדרה עוקבת אחר התהליך שעובר ג'ימי מק'גיל עד הפיכתו לסול גודמן, כשהוא מוקף בגלריית דמויות המייצגות את הצדדים הלגיטימיים והפחות לגיטימיים של החוק. הסדרה מתמקדת גם במייק ארמנטראוט, שוטר לשעבר בגמלאות השולח יד לעיתים בעסקים הקשורים למאפיה. ברצף הזמן הטלוויזיוני, עלילת הסדרה מתרחשת כ-6 שנים לפני תחילת העלילה של סדרת האם: "שובר שורות".
הסדרה החלה בארצות הברית את שידוריה ב-8 בפברואר 2015 בערוץ "AMC".
הסדרה חודשה לעונה רביעית, שעלתה לשידור ב-6 באוגוסט 2018. בסוף יולי 2018 נוספה לסדרה גם עונה חמישית, שעלתה לשידור ב-23 בפברואר 2020. ב-16 בינואר 2020 פורסם כי לסדרה תתוסף גם עונה שישית ואחרונה, בת 13 פרקים. עונה זו יועדה תחילה לשידור ב-2021, אך הפקתה התעכבה בגלל מגפת הקורונה. צילומי העונה הזו החלו במרץ 2021 והסתיימו בפברואר 2022. העונה שודרה בשני חלקים כאשר שבעת הפרקים הראשונים שודרו החל מ-18 באפריל 2022, ושידור ששת הפרקים הנותרים החל ב-11 ביולי 2022. פרק סיום הסדרה שודר ב-15 באוגוסט 2022.
בישראל משודרת הסדרה בערוץ "HOT HBO" של HOT, ‏"yes Oh" של yes, בשירות ה-VOD של סלקום tv, ובנטפליקס.
עלילה > עונה ראשונה

בשנות ה-90 פעל ג'יימס "ג'ימי" מקגיל כעבריין הונאות קטן בסיסרו, אילינוי, יחד עם חברו מרקו. לאחר שנאשם בהתערטלות בציבור, ג'ימי ביקש סיוע משפטי מאחיו, עורך הדין צ'אק מקגיל. צ'אק הבטיח לעזור לו, בתנאי שיחזור למוטב ויעבור לגור לידו באלבקרקי. ג'ימי מסכים, מזוכה במשפט, ומתחיל לעבוד בחדר הדואר של משרד עורכי הדין של אחיו צ'אק: "המלין, המלין ומקגיל" ("HHM"). במקביל לעבודתו מתחיל ג'ימי לימודי משפטים בהתכתבות באוניברסיטת סמואה האמריקנית, ולימים – מוסמך כעורך דין. ג'ימי מבקש להתקדם ב-HHM ולהתמנות לעורך דין, אך צ'אק מורה בסתר לשותפו הווארד המלין להתנגד לבקשת אחיו.
מייק ארמנטראוט, קצין משטרה לשעבר במשטרת פילדלפיה, מגלה שבנו השוטר – מאטי, נרצח על ידי שניים מחבריו השוטרים כדי להשתיקו, פן יעיד על שחיתותם. מייק מחסל את שניהם כנקמה, מעלים את הראיות, מתפטר מהמשטרה ועובר להתגורר בניו מקסיקו בעקבות סטייסי, אלמנת בנו, ובתה קיילי.
ב-2002, כשש שנים לפני אירועי הסדרה "שובר שורות", ג'ימי חי ועובד כעורך דין קטן המתנהל מתוך מחסן אחורי זעיר של סלון לטיפול בציפורניים. צ'אק לוקה בתסמונת של רגישות לקרינה, ספק פיזיולוגית ספק פסיכולוגית, ומרותק לביתו. מייק עובד כשומר בחניון בית המשפט המחוזי.
ג'ימי מבקש לייצג את בני הזוג קטלמן בתיק מעילה, אך הם מסרבים ושוכרים את HHM. ג'ימי חובר לשני גולשי סקייטבורד שמזייפים תאונות מדומות, ויוצר תוכנית הונאה שתגרום לזוג קטלמן לשכור את שירותיו. התוכנית נכשלת וג'ימי מסתבך עם ברון הסמים טוקו סלמנקה ועוזרו נאצ'ו. ג'ימי משכנע את טוקו לחוס על חייהם ולהסתפק בעונש "קל" של שבירת רגלי שני הגולשים.
נאצ'ו מספר לג'ימי על כוונתו לשדוד את הכסף שגנבו הקטלמנים. ג'ימי מזהיר את הקטלמנים בעילום שם, והם נעלמים. נאצ'ו נעצר בחשד לחטיפת הקטלמנים. ג'ימי מוצא את הקטלמנים ביער עם כספם והם משחדים אותו כדי שלא יסגירם למשטרה.
ג'ימי מפרסם את שרותיו בשלט חוצות הדומה למודעות הפרסום של חברת HHM, אך מאולץ להסיר את הפרסום. ג'ימי מביים תקרית מצולמת בה העובד המסיר את מודעתו נופל והוא נחלץ לעזרתו. המקרה המזויף מסוקר בתקשורת המקומית, והפרסום מביא לג'ימי לקוחות. הוא נכנס לתחום הייעוץ המשפטי למבוגרים ומתחיל לפתח עסקים בבתי אבות.
מייק מחפש דרכים להרוויח יותר כסף כדי לסייע כלכלית לכלתו סטייסי ובתה קיילי. הוא מועסק כשומר ראש לפרייס בעסקת מכירת גלולות שגנב מהספקים.
ג'ימי מציע לקים לעזוב את HHM ולהצטרף אליו, אך היא מסרבת. הקטלמנים עוזבים את HHM לאחר שלא קיבלו עסקת טיעון שתשאיר את קרייג מחוץ לכלא, והם פונים לבסוף לג'ימי. הוא מסרב, מחזיר להם את הכסף שנתנו לו ומשכנע אותם לחזור ל-HHM ולקבל את עסקת הטיעון.
ג'ימי מגלה כי אחת מלקוחותיו בבית האבות "Sandpiper" מנוצלת על ידי המוסד, הגובה מהשוהים בו כספים רבים שלא כחוק. הוא פונה לצ'אק ויחד הם בונים את התיק המשפטי נגד בית האבות. צ'אק מבין שהתיק הכבד ידרוש השקעת משאבים רבים ומציע להעבירו לחברת HHM תמורת אחוזים מדמי התביעה. ג'ימי מנסה להתקבל, במקביל, כעו"ד בחב' HHM. הווארד מתנגד ובהמשך מסתבר לג'ימי כי אחיו צ'אק הוא שפעל מאחורי הקלעים לחסום את קבלתו ל-HHM.
ג'ימי מסדיר עם הווארד את הטיפול בצ'אק וחוזר לשיקגו. הוא פוגש את חברו/שותפו להונאות בעבר מרקו, והשניים חוזרים לסורם במשך כשבוע, עד שמרקו נפטר מהתקף לב. ג'ימי מקבל הצעת עבודה ממשרד עורכי דין בניו מקסיקו. הוא רומז למייק על כוונתו לשוב ולפעול כעבריין.
עלילה > עונה שלישית

ג'ימי, תחת זהותו של ג'ין – מנהל סניף ה"סינבון" בקניון בנברסקה; כשהוא בהפסקה, הוא רואה גנב צעיר מתחבא בתא צילום קטן בקניון. ג'ימי מסגיר אותו, ובמקביל מייעץ לו להשיג עורך דין. לאחר מכן הוא חוזר לעבודתו הרוטינית, ומתעלף.
צ'אק רוקם תוכנית שתביא את דבר קיום הקלטת לידיעתו של ג'ימי ותוביל את השניים לעימות משפטי, שבסופו – כך מקווה צ'אק, יבוטל רישיון עורך הדין של אחיו. כשנודע לג'ימי על הקלטת, הוא פורץ לביתו של צ'אק, מוצא ומשמיד את הקלטת. צ'אק מתלונן במשטרה וג'ימי נעצר על פריצה, תקיפה והשמדת רכוש. ג'ימי מסכים לעסקת טיעון, וכתוצאה – לשכת עורכי הדין דנה בשלילת רישיונו: הוא נידון להשעייה מעיסוק בעריכת דין למשך שנה, אחרי ששיכנע את לשכת עורכי הדין כי התסמונת ממנה סובל אחיו היא נפשית (הוא מניח סוללת טלפון נייד טעונה בכיסו למשך זמן רב ומוכיח שצ'אק אינו סובל מרגישות לקרינה).
קים לוקחת לטיפולה תיק לקוח נוסף; היא מתישה עצמה בעבודה, ועוברת תאונת דרכים. ג'ימי משכנע את הקשישים בבית האבות להתפשר בתביעתם באמצעות מניפולציה, ומייצר איבה בין הקשישים; ברם, מצפונו מייסר אותו והוא מחליט להתוודות, מה שמחסל את הצלחתו כיועץ משפטי לקשישים. ג'ימי וקים עוזבים את משרדם הפרטי כדי לחסוך בעלויות.
ג'ימי מתחיל לעסוק לפרנסתו בפרסום עסקים בטלוויזיה. מסתבר לו כי חברת הביטוח תעלה לו בתום השעייתו את הפרמיות על רשלנות מקצועית באופן ניכר. הוא מגלה להם על המחלה הפסיכו-סומטית של צ'אק וחברת הביטוח מחליטה להעלות את הפרמיות לכל עורכי הדין של HHM. הווארד חש כי צ'אק מהווה מעמסה על החברה ומאלצו להתפטר מ-HHM. אחרי שיפור במצבו הרפואי צ'אק מבין כי מחלתו היא פסיכולוגית, אך הוצאתו הכפויה לגמלאות גורמת לרגרסיה נפשית, ובסופו של דבר הוא מפיל עששית-גז על עיתונים ושורף את הבית על עצמו.
עלילה > עונה רביעית

בנברסקה, ג'ין (ג'ימי) נלקח לבית חולים לבדיקות אחרי התעלפותו ומסתבר שלא לקה בהתקף לב.
ב-2003, ג'ימי מתגבר על מותו של צ'אק וממשיך בחייו. בעקבות השעייתו מעיסוק בעריכת דין הוא מוצא עבודה כמנהל חנות טלפונים ניידים. הוא מתחיל למכור טלפונים חד פעמיים לפושעים קטנים וסוחרי סמים תחת השם "סול גודמן". לאחר שנה, הוועדה שדנה בעניינו מסרבת להשיב לו את רישיון עריכת הדין בשל היעדר חרטה מצידו על מות אחיו. בעזרתה של קים, ג'ימי מזייף חרטה ורישיונו מוחזר לו. הוא מחליט להירשם כעורך דין תחת השם סול גודמן.
גאס מגלה שנאצ'ו ניסה להרוג את הקטור סלמנקה, הוא מודיע לו שמעתה "הוא שייך לו" ועליו לשרתו. הקטור מחלים אך נשאר מרותק לכיסא גלגלים ואינו יכול לדבר. אחיינו, לאלו סלמנקה, מגיע כדי לפקח על העסק המשפחתי.
גאס ומייק שוכרים צוות גרמני בראשות המהנדס וורנר זיגלר כדי להקים בחשאיות מעבדת מת' תת-קרקעית. העבודה מתארכת, וזיגלר מנסה לברוח מאתר העבודה, בניגוד לחוזה, כדי לפגוש את אשתו. מייק מצליח לתפוס אותו ומצווה על ידי גאס להרוג את זיגלר.
עלילה > עונה חמישית

נהג המונית שזיהה את ג'ין בנברסקה ניגש אליו ושואל האם הוא סול גודמן. ג'ין מאשר.
ג'ימי, תחת השם סול גודמן, חוזר לעריכת דין, ומגן על פושעים וסוחרי סמים. הוא מקבל הצעה מהאוורד להצטרף ל-HHM. ג'ימי מסרב ונוקם בהווארד. קים מתחילה לאמץ את שיטות הפעולה של ג'ימי. ג'ימי וקים מתחתנים כדי למנוע מקים להעיד נגד ג'ימי אם ייתפס.
נוכחותו של לאלו מפריעה לגאס, שנעזר במייק כדי להפליל את לאלו ברצח. לאלו שוכר את ג'ימי כדי להגן עליו ומבטיח לו שיהיה "חבר של הקרטל". הערבות לשחרור לאלו נקבעת על סכום של שבעה מיליון דולר וג'ימי נשלח למדבר כדי לאסוף את הכסף. במדבר הוא מותקף וכמעט נהרג. לאלו משתחרר ובורח למקסיקו. גאס נעזר בנאצ'ו ושולח מתנקשים שיחסלו את לאלו. לאלו נשאר בחיים ומבין שנאצ'ו בגד בו.
עלילה > עונה שישית

בשנת 2004, נאצ'ו מנסה להימלט מהאחים סלמנקה לאחר ניסיון החיסול הכושל של לאלו, אך לבסוף, על פי הסכם שעשה עם גאס ומייקל, מקריב את עצמו בתמורה לביטחונו של אביו. לאלו מתחיל במסע נקמה כנגד גאס.
ג'ימי וקים מערערים את המוניטין של הווארד כדי להביא לפשרה בתיק Sandpiper. הווארד מגיע לביתם ומתעמת איתם, אך נרצח על ידי לאלו. לאחר שהכריח את קים לגשת לביתו של גאס ולירות בו, כפעולת הסחה, לאלו אורב לגאס במעבדת המת' הנבנית. גאס הורג את לאלו עם אקדח שהסתיר במקום מראש. מייק גורם למותו של הווארד להיראות כהתאבדות. הווארד ולאלו נקברים מתחת למעבדה. קים עוזבת את מקצוע עריכת הדין ומגישה מסמכי גירושין מג'ימי.
עלילה > אפילוג

באפילוג המתרחש כחצי שנה לאחר תום אירועי "שובר שורות", ג'ימי חומק מהרשויות הרודפות אותו בשל מעורבותו בעסקי הסמים של וולטר וייט. הוא חי בזהות הבדויה "ג'ין", ועובד ברשת בתי הקפה "סינבון", זאת כפי שחזה שיקרה בשיחתו האחרונה עם וייט.
בשנת 2010, ג'ימי, שחי תחת השם ג'ין, משתף פעולה עם ג'ף, נהג המונית שזיהה אותו, והם גונבים בגדים יקרים מחנות כלבו. בהמשך ג'ין רוקם תוכנית לגניבת זהותם של גברים עשירים, שאותם הוא מוכר למטרות רווח. התוכנית משתבשת, ג'ף נעצר, וג'ין נתפס בסופו של דבר. הוא מוסגר לאלבוקרקי לצורך המשפט ומעמיד פנים בעדות המערבת את קים כדי שיוכל לזמן אותה לבית המשפט. הוא מודה בפני קים ושאר הנוכחים במשפט על פשעיו במהלך השנים ומקבל מאסר של 86 שנים. ג'ימי מוכר בכלא כסול וזוכה לפופולריות בקרב האסירים. קים מבקרת אותו והם חולקים סיגריה לפני שנפרדים שוב.
סקירה כללית של הסדרה

| עונה | עונה | מס' פרקים | ארצות הברית תקופת שידור מקורית> שידור ראשון | ארצות הברית תקופת שידור מקורית> שידור אחרון | ישראל תקופת שידור מקורית> שידור ראשון | ישראל תקופת שידור מקורית> שידור אחרון |
| --- | --- | --- | --- | --- | --- | --- |
|  | 1 | 10 | 8 בפברואר 2015 | 6 באפריל 2015 | 10 בפברואר 2015 | 8 באפריל 2015 |
|  | 2 | 10 | 15 בפברואר 2016 | 18 באפריל 2016 | 20 בפברואר 2016 | 23 באפריל 2016 |
|  | 3 | 10 | 10 באפריל 2017 | 19 ביוני 2017 | 13 באפריל 2017 | 21 ביוני 2017 |
|  | 4 | 10 | 6 באוגוסט 2018 | 8 באוקטובר 2018 | 8 באוגוסט 2018 | 10 באוקטובר 2018 |
|  | 5 | 10 | 23 בפברואר 2020 | 20 באפריל 2020 | 26 בפברואר 2020 |  |
|  | 6 | 13 | 18 באפריל 2022 | 15 באוגוסט 2022 | 21 באפריל 2022 |  |
סקירה כללית של הסדרה > פרקים > העונה הראשונה

| מס' פרק (סדרה) | מס' פרק (עונה) | שם פרק | ארצות הברית שידור מקורי בארצות הברית | ישראל שידור מקורי בישראל |
| --- | --- | --- | --- | --- |
| 1 | 1 | אחד | 8 בפברואר 2015 | 10 בפברואר 2015 |
| 2 | 2 | הבן | 9 בפברואר 2015 | 10 בפברואר 2015 |
| 3 | 3 | נאצ'ו | 16 בפברואר 2015 | 18 בפברואר 2015 |
| 4 | 4 | גיבור | 23 בפברואר 2015 | 25 בפברואר 2015 |
| 5 | 5 | נער הרועים האלפיני | 2 במרץ 2015 | 4 במרץ 2015 |
| 6 | 6 | חמש-אפס | 9 במרץ 2015 | 11 במרץ 2015 |
| 7 | 7 | בינגו | 16 במרץ 2015 | 18 במרץ 2015 |
| 8 | 8 | ריקו | 23 במרץ 2015 | 25 במרץ 2015 |
| 9 | 9 | פימנטו | 30 במרץ 2015 | 1 באפריל 2015 |
| 10 | 10 | מרקו | 6 באפריל 2015 | 8 באפריל 2015 |
סקירה כללית של הסדרה > פרקים > העונה השנייה

| מס' פרק (סדרה) | מס' פרק (עונה) | שם פרק | ארצות הברית שידור מקורי בארצות הברית | ישראל שידור מקורי בישראל |
| --- | --- | --- | --- | --- |
| 11 | 1 | מתג | 15 בפברואר 2016 | 20 בפברואר 2016 |
| 12 | 2 | העסקה | 22 בפברואר 2016 | 27 בפברואר 2016 |
| 13 | 3 | אמרילו | 29 בפברואר 2016 | 5 במרץ 2016 |
| 14 | 4 | להסיר את הכפפות | 7 במרץ 2016 | 12 במרץ 2016 |
| 15 | 5 | רבקה | 14 במרץ 2016 | 19 במרץ 2016 |
| 16 | 6 | באלי היי | 21 במרץ 2016 | 26 במרץ 2016 |
| 17 | 7 | מתנפח | 28 במרץ 2016 | 2 באפריל 2016 |
| 18 | 8 | פייפי | 4 באפריל 2016 | 9 באפריל 2016 |
| 19 | 9 | לכוד | 11 באפריל 2016 | 16 באפריל 2016 |
| 20 | 10 | קליק | 18 באפריל 2016 | 23 באפריל 2016 |
סקירה כללית של הסדרה > פרקים > העונה השלישית

| מס' פרק (סדרה) | מס' פרק (עונה) | שם פרק | ארצות הברית שידור מקורי בארצות הברית | ישראל שידור מקורי בישראל |
| --- | --- | --- | --- | --- |
| 21 | 1 | מייבל | 10 באפריל 2017 | 12 באפריל 2017 |
| 22 | 2 | עד | 17 באפריל 2017 | 19 באפריל 2017 |
| 23 | 3 | עלות אבודה | 24 באפריל 2017 | 26 באפריל 2017 |
| 24 | 4 | סברוסיטו | 1 במאי 2017 | 3 במאי 2017 |
| 25 | 5 | ערמומיות | 8 במאי 2017 | 10 במאי 2017 |
| 26 | 6 | מחוץ לתחום | 15 במאי 2017 | 17 במאי 2017 |
| 27 | 7 | הוצאות | 22 במאי 2017 | 24 במאי 2017 |
| 28 | 8 | החלקה | 5 ביוני 2017 | 7 ביוני 2017 |
| 29 | 9 | נפילה | 12 ביוני 2017 | 14 ביוני 2017 |
| 30 | 10 | עששית | 19 ביוני 2017 | 21 ביוני 2017 |
סקירה כללית של הסדרה > פרקים > העונה הרביעית

| מס' פרק (סדרה) | מס' פרק (עונה) | שם פרק | ארצות הברית שידור מקורי בארצות הברית | ישראל שידור מקורי בישראל |
| --- | --- | --- | --- | --- |
| 31 | 1 | עשן | 6 באוגוסט 2018 | 8 באוגוסט 2018 |
| 32 | 2 | לנשום | 13 באוגוסט 2018 | 15 באוגוסט 2018 |
| 33 | 3 | משהו יפה | 20 באוגוסט 2018 | 22 באוגוסט 2018 |
| 34 | 4 | שיחה | 27 באוגוסט 2018 | 29 באוגוסט 2018 |
| 35 | 5 | חתיכת חוויה | 3 בספטמבר 2018 | 5 בספטמבר 2018 |
| 36 | 6 | פיניאטה | 10 בספטמבר 2018 | 12 בספטמבר 2018 |
| 37 | 7 | משהו טיפשי | 17 בספטמבר 2018 | 20 בספטמבר 2018 |
| 38 | 8 | קוצ'טה | 24 בספטמבר 2018 | 27 בספטמבר 2018 |
| 39 | 9 | להתראות | 1 באוקטובר 2018 | 4 באוקטובר 2018 |
| 40 | 10 | מנצח | 8 באוקטובר 2018 | 10 באוקטובר 2018 |
סקירה כללית של הסדרה > פרקים > העונה החמישית

| מס' פרק (סדרה) | מס' פרק (עונה) | שם פרק | ארצות הברית שידור מקורי בארצות הברית | ישראל שידור מקורי בישראל |
| --- | --- | --- | --- | --- |
| 41 | 1 | הקוסם | 23 בפברואר 2020 | 25 בפברואר 2020 |
| 42 | 2 | 50 אחוז הנחה | 24 בפברואר 2020 | 26 בפברואר 2020 |
| 43 | 3 | אתה הבחור בשביל זה | 2 במרץ 2020 | 4 במרץ 2020 |
| 44 | 4 | נמסטה | 9 במרץ 2020 | 11 במרץ 2020 |
| 45 | 5 | מוקדש למקס | 16 במרץ 2020 | 18 במרץ 2020 |
| 46 | 6 | וקסלר נגד גודמן | 23 במרץ 2020 | 25 במרץ 2020 |
| 47 | 7 | ג'יי.אמ.אמ. | 30 במרץ 2020 | 1 באפריל 2020 |
| 48 | 8 | מעביר כספים | 6 באפריל 2020 | 8 באפריל 2020 |
| 49 | 9 | דרך הבחירות הגרועות | 13 באפריל 2020 | 15 באפריל 2020 |
| 50 | 10 | משהו בלתי נסלח | 20 באפריל 2020 | 22 באפריל 2020 |